recursal/SuperWikiNEXT-32B huggingface dataset:
**גטו נג'בנייה** (ברומנית: **Ghetoul Baia Mare**) היה גטו בשואה שהוקם על ידי הנאצים ליהודי אירופה במהלך מלחמת העולם השנייה והשואה. הגטו היה ממוקם בבאיה מארה, מרמורש, ממלכת הונגריה (כיום: באיה מארה, מרמורש, רומניה) מכוון שהשטח הפך לחלק מהונגריה בעת התרחשות תכתיב וינה בצפון טרנסילבניה עד לסוף מלחמת העולם השנייה. הגטו היה פעיל באביב 1944, לאחר שגרמניה הנאצית כבשה את הונגריה במלחמת העולם השנייה במבצע מרגרטה.

היסטוריה
--------

על פי מפקד שנערך בשבוע השני של 1944, השתייכו לקהילה האורתודוקסית של באיה מארה כ-3,340 אנשים.

תהליך הגטואיזציה ליהודי באיה מארה וקהילות המחוזות הדרום-מזרחיות של מחוז שאטמאר התרחש מספר ימים לאחר שוועידה בסאטו מארה קבעה קריטריונים תפעוליים בסיסיים לתהליך. פגישה של פקידים מקומיים התקיימה במטה מפלגת צלב החץ באיה מארה; גם עוזרו של אדולף אייכמן, לסלו אנדרה, נכח. קרולי תמאס, עוזרו של ראש העיר, ייצג תחילה את העיר, אך עד מהרה הוחלף באיסטבן רוזנר, עוזרו של מפקד המשטרה שהפגין התלהבות רבה יותר. משתתפים נוספים כללו את ג'נו נאגי, מפקד המשטרה; סנדור וג'אי, לשעבר המזכיר הכללי של לשכת ראש העיר; טיבור ורהלי, מפקד יחידת הז'נדרמריה המקומית; גיורה גרגלי, ראש מפלגת צלב החץ של צפון טרנסילבניה; וגוז'ף הרקסק, מנהיג ארגון בארוס, אגודה אנטישמית חריפה של אנשי עסקים נוצרים.

יהודים מהעיר עצמה שכנו במגרש הפנוי של מפעל הזכוכית "König", בעוד אלה מהמחוזות באיה מארה אחרות, הוצבו ברפתות בכפר וואלה בורקוטולוי, במרחק של כ-3 ק"מ ממרכז העיר. ג'נו נאגי וגיוגה גרגלי פיקחו על איסוף היהודים ועל החיפוש אחר חפצי הערך שלהם; קצין האס אס פרנץ אברומייט סייע. כ-3,500 תושבים חיו בגטו העיר, ו-2,000 נוספים בוואלה בורקוטולוי. מבין האחרונים, רק כ-200 יכלו להיכנס לרפתות, והשאר גרו בחוץ. טיבור ורהלי היה מפקד הגטו.

כמקובל בתקופה, היהודים עונו והועברו לשיטות חקירה אחרות. על סוגיות כאלו היו אחראים נאגי ווורהלי; עוזריהם כללו את קארולי באלוג ולסלו ברנטס, מקורבים במפעל "Phoenix" בעיר, וכן את Haracsek,, זולטן אוסבת, פיטר צ'יזברגר, הרקסק והבלשים יוזף אורגובני, אימרה וג'אי ואיסטבן ברטלאן. ב-25 באפריל, ממשלתו של דמה סטויאי כינתה את שמו של מחוז ברנבאס אנדרודי, והוא החזיק באחריות כללית לניהול האזור. הגירושים מבאיה מארה התרחשו בשני טרנספורטים: 31 במאי (3,073) ו-5 ביוני (2,844), עם סך של 5,916 יהודים שנשלחו למחנה הריכוז אושוויץ.

לקריאה נוספת
------------

* רנדולף ל. ברהם, נאג'באניה, **אנציקלופדיה של המחנות והגטאות** (כרך III, עמ' 357–358), מוזיאון ארצות הברית לזכר השואה והוצאת אוניברסיטת אינדיאנה, בלומינגטון ואינדיאנפוליס (באנגלית)

קישורים חיצוניים
----------------

* נג'בנייה (Nagybánya), ב"אנציקלופדיה של הגטאות", באתר "יד ושם"

הערות שוליים
------------

1. 1 2 3 4  MMHTN - Muzeul Memorial al Holocaustului din Transilvania de Nord, web.archive.org, ‏2008-08-27
2. ↑  יד ושם, THE HOLOCAUST IN NORTHERN TRANSYLVANIA
**פוֹלִינַה אִיסַייֵבְנַה קַגַנוֹבַה** (ברוסית: **Полина Исаевна Каганова**;‏ 8 באוקטובר 1911, בניז'ין – 12 באוקטובר 1972, בלנינגרד) הייתה משוררת בברית המועצות שכתבה שירים לילדים, שירי אהבה ושירי גבורה בזמן מלחמת העולם השנייה.

קורות חיים
----------

פולינה קגנובה נולדה ב -8 באוקטובר 1911 בעיירה ניז'ין, מחוז צ'רניגוב בקיסרות הרוסית (כיום בצפון אוקראינה). לסופיה רחלינה ולאיסאיה קגנוב שהיו יהודים.
אין מידע על ילדותה של פולינה. ידוע שלאחר שסיימה את לימודיה בתיכון החלה לעבוד כמורה.

בתחילת שנות ה-30 של המאה ה -20, פולינה והוריה עברו ללנינגרד. בשנת 1931 קגנובה עבדה כמוכרת ספרים ורשומות בנבסקי פרוספקט. בתקופה זאת פגשה את סרגיי וולוקיטין, איש צבא מקצועי שנדהם מיופיה. הוא התאהב בקגנובה, ולאחר זמן קצר הם נישאו. קגנובה עזבה את לנינגרד ועברה לגור עם בעלה במקום שרותו בחרקוב. שם נולד להם בן בשם סטניסלב.

בשנת 1937, במסגרת הטיהורים הגדולים, נעצר וולוקוטין, שהיה קצין בדרגת רב-סרן, והוצא להורג.

קגנובה נותרה לבדה, בעיר זרה, עם ילד קטן, במצב נואש ובחוסר אונים. הפחד והזוועה ממה שקרה במדינה בשנים אלה רדפו אותה כל חייה, והיא מעולם לא התאוששה מההלם.

קגנובה ובנה סטניסלב חזרו להתגורר עם הוריה בלנינגרד.

זמן קצר לפני מלחמת העולם השנייה, בלנינגרד פגשה קגנובה את בעלה השני, לב סברנסקי (1893–1954), אשר היה מבוגר ממנה ב-18 שנים ועבד כצלם ב"לנפילם".

במהלך המלחמה נשלח סברנסקי לחזית בתור צלם מלחמה. למרות התפקיד המסוכן - הוא שרד את המלחמה.

כשהחלה המלחמה חיה קגנובה בלנינגרד, ושהתה בעיר בזמן המצור. במהלך המצור, החלה המשוררת ושיריה נקראו רדיו לצד שירים של משוררת אולגה ברגולץ.

בשנת 1943 היא הצטרפה ללהקה צבאית, בשנת 1944 היא שוחררה מהצבא.

ב-12 באוקטובר 1972 התאבדה קגנובה לאחר זבעלה נפטר ממחלה קשה ובנה נהרג. שלוש שנים לאחר מכן, ב-1975 יצא ספרה "חייל מילואים" "Солдат запаса". בנה היה במאי לב סברנסקי ונכדה הוא מוזיקאי.

השירים
------

* "נבסקי נבסקי" Невский Невский
* "זיכוכי לנינגרד "Ленинградский салют
* "הבן שלי" Мой сын
* "תמונה ישנה" Старая Фотография
* "הערב מתקרב" Уже заметно вечереет
* "לילה לבן" Белая ночь
* "העיר באביב" Город весной

קישורים חיצוניים
----------------

* פולינה קגנוב באתר "הספר היהודי"

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"פולינה קגנובה"**.

|  |  |
| --- | --- |
| בקרת זהויות עריכת הנתון בוויקינתונים | 
* VIAF: 718154260680624480007
* WorldCat (עם VIAF): 718154260680624480007

 |
**בזיליקת אורסולה הקדושה** היא בזיליקה בעלת היסטוריה צליינית חשובה השוכנת בלב המרכז ההיסטורי של קלן. היא מוקדשת לאורסולה הקדושה שהייתה לקדושה שמצאה את מותה במקום עם עוד 11,000 בתולות על פי המסורת.

על פי המסורת
------------

המסורת מספרת על אורסולה הקדושה, נסיכה ממוצא בריטי-רומי היוצאת למסע צליינות בספינה שנקלעת לסערה בעת מפתיע. הסערה סחפה את הספינה ביום אחד אל חופי העיר רומא ושם האפיפיור בכבודו ובעצמו עם עוד כמה אנשי דת אחרים מצטרפים אליהם למסע. בכל מקרה בעת מסעם הם הגיעו לקלן, שם על ידי קבוצה ממוצא הוני נכרתים ראשי 11,000 הבתולות במכוון, אחד אחרי השני ובהם גם נופלת למשכב אורסולה הקדושה (מפני שהנשים ואורסולה ניסו להמיר את דתם לנצרות). מטרתה מראש של רואסולה הייתה להינשא ולכן גם במותה ובמות 11,000 הבתולות מת גם בעלה.

היסטוריה
--------

המבנה הראשון באתר מקורו הוא במאה ה-4 לספירה כאשר נבנתה באתר אנדרטה לזכר הנופלים בשל דתם. בעת ימי הביניים נמצא במקרה במקום קבר המוני (בית קברות רומאי למעשה ייתכן וכי בדיעבד) והוא קושר לאורסולה הקדושה עקב כך (שנת 1155). הקבר נמצא על יד כנסייה במקום שהייתה גם היא מוקדשת לאורסולה הקדושה. גורם זה היה המניע העיקרי לבנייתו של החדר מצופה הזהב שהפך לסמלה של הבזיליקה כיום בתקופת הבארוק המאוחרת יותר. בכל מקרה על פי המשוער כיום מקור הסיפור עשוי להיות בהחלט אמיתי ביסודו-אורסולה אכן נהרגה במקום על ידי הוצאה להורג אך סביר להניח כי עם עוד 11 בתולות (מספר הרבה יותר מתון מאשר אלפי בתולות על פי המסורה) או שהיא עברה במקום עם בתולה אחת בשם אנדקסימיליה (Undecimilla)-שם שיכול אולי היה להוביל לבלבול למספר 11,000 עקב היותו זהה בהגייתו למספר זה. אפשרות אחרת שנתונה בספק היא כי הכנסייה הקתולית בקלן אותם הימים נפחה במכוון את המספר כדי להעצים את כמות הצליינים שיבואו לבקר באתר.

החדר המוזהב נתרם על ידי יוהאן פון קראנה (Johann von Crane) שהיה לקונסול אימפריאלי באימפריה הרומית הקדושה (נתרם בשנת 1643).

גלריה
-----

* מותה של אורסולה הקדושה מאת פטר פאול רובנס במוזיאונים המלכותיים לאמנויות יפות של בלגיהמותה של אורסולה הקדושה מאת פטר פאול רובנס במוזיאונים המלכותיים לאמנויות יפות של בלגיה
* החדר המוזהבהחדר המוזהב
* החדר המוזהבהחדר המוזהב
* בית המקהלה הבנוי בסגנון הגותיבית המקהלה הבנוי בסגנון הגותי

קישורים חיצוניים
----------------

* 

* אתר האינטרנט הרשמי של בזיליקת אורסולה הקדושה

ויקישיתוף מדיה וקבצים בנושא **בזיליקת אורסולה הקדושה** בוויקישיתוף

הערות שוליים
------------

1. 1 2 3  Church of St. Ursula
2. 1 2 3  Sales Guide: St. Ursula, www.willkommeninkoeln.de (באנגלית) (ארכיון)
3. ↑  St. Ursula, www.cologne-tourism.com

|  |  |
| --- | --- |
| בקרת זהויות עריכת הנתון בוויקינתונים | 
* GND: 4326428-1

 |
**למבדה גרסיה** (בספרדית: **Lambda Germán García González**; נולד ב-7 בינואר 1987, מקסיקו סיטי, מקסיקו), הוא שחקן קולנוע וטלוויזיה מקסיקני.

ביוגרפיה
--------

למבדה גרסיה למד משחק במרכז ללימודי תיאטרון של TV Azteca ובהמשך נסע לניו יורק ללימודי תיאטרון מוזיקלי. הוא התחיל את הקריירה הקולנועית בשנת 2007 בטלנובלה Se busca un hombre. בהמשך הוא שיחק במספר סדרות טלוויזיה נוספות. 

בשנת 2011 גילם את סבסטיאן בטלנובלה "תחת שמיים אדומים". 

בשנים 2012–2013 שיחק בטלנובלה "אלמה" - "*La otra cara del alma*" בדמותו של מרכוס פיגיירה.

בשנים 2017–2018 הוא שיחק תפקיד ראש בטלנובלה "Sangre de mi tierra". בשנת 2019 הוא החל לשחק בטלנובלה "La reina soy yo" לצד פולו מורין.

בשנת 2022 החל לשחק בטלנובלה "*Amor dividido*" בדמותו של דנילו מדינה. 

החל משנת 2013 הוא מנחה תוכניות טלוויזיה בערוצים שונים במקסיקו ומופיע על במת התיאטרון.

### חיים אישיים

בשנת 2016 נחשף קשר רומנטי שלו עם פולו מורין, אך הם הכחישו את הידיעה. רק בשנת 2019 הם הוציאו הודעה רשמית, אך תוך זמן קצר הודיעו על הפסקת הקשר.

קישורים חיצוניים
----------------

* למבדה גרסיה, במסד הנתונים הקולנועיים IMDb (באנגלית)

הערות שוליים
------------

1. ↑  Polo Morín: ¡le pusieron EL CUERNO! Por eso tronó con Lambda García (FOTOS), La Verdad Noticias (ב־European Spanish)
**וולטר לייסטיקוב** (בגרמנית: **Walter Leistikow**‏; 1865 – 1908) היה צייר נוף וגרפיקאי גרמני, חבר וממייסדי הזצסיון הברלינאי, מעצב ומבקר אמנות.

קורות חיים
----------

אביו היה רוקח שבבעלותו מפעל לייצור ליקרים עם טעמי צמחים, שסיפק חלק ניכר מהכנסות המשפחה. בשנת 1883, כשוולטר היה בן שבע עשרה, הוא עבר לברלין כדי להשתתף באקדמיה הפרוסית לאמנות, אך לאחר שנה הוא פוטר על ידי אנטון פון ורנר מחוסר כישרון. לאחר מכן לקח שיעורים פרטיים מהרמן אשקה והנס גודה בין השנים 1885–1887.

התערוכה הראשונה שלו הייתה בסלון ברלינר בשנת 1886, ומשנת 1892 הוא חבר באגודת אמנים, שהתנגדה לשיטות ההוראה באקדמיה. הוא מילא תפקיד חשוב בהקמת הקבוצה "הזצסיון הברלינאי", והיה חבר בה.

בשנים 1892 - 1895 לימד באקדמיה הפרטית, אקדמיה פהר, בניהולו של האמן קונרד פהר ונמצא ברחוב לוצובשטראסה 82 בברלין. הוא עיצב גם רהיטים, שטיחים וטפטים. בשנת 1902 הוא נבחר ליצור פרסומות מסחריות עבור חברת השוקולד סטולוורק של קלן והפיק סדרת נופים גרמניים.

במשך זמן מה הוא ניסה להיות סופר, והוציא לאור ספר (1893) ב- Freie Bühne ורומן, (Auf der Schwelle (1896, אך הם לא זכו לתשומת לב. מצבו הוחמר כאשר הקייזר וילהלם השני בז לתמונותיו וצוטט באומרו "הוא הרס לי את כל גרונוולד".

בשנת 1894 נישא לאנה מור (1863–1950), בת סוחר מקופנהגן. בשנת 1903 הוא היה אחד המייסדים של אגודת אמנים גרמניים.

ב־1908 הוא מת מההשפעות המייסרות של עגבת בשלב מתקדם. הוא התאבד בכך שירה בעצמו בזמן ששהה בסנטוריום.

זמן קצר לאחר מכן נקרא על שמו רחוב ברובע וסטנד בברלין. בשנת 1920 נקרא על שמו גם רחוב ברובע מאהלסדורף.

בשנת 1972 הונפקה חותמת זיכרון עם אחד מציוריו.

גלריה
-----

* בגרונלוודבגרונלווד
* נוף נהרינוף נהרי
* ערב ליד האגםערב ליד האגם
* בית בדנמרקבית בדנמרק
* אגם גרנוולדאגם גרנוולד
* בול זיכרון, 1972 בול זיכרון, 1972
* אשה לגדת הנהר אשה לגדת הנהר

קישורים חיצוניים
----------------

ויקישיתוף מדיה וקבצים בנושא **וולטר לייסטיקוב** בוויקישיתוף

הערות שוליים
------------

1. ↑  "Leistikow, Walter", daten.digitale-sammlungen.de
2. ↑  Angela Zieger, **"Ich bereite vor: eine Ausstellung nach meinem Tode.": Zum grafischen, malerischen und kalligrafischen Werk von F.H. Ernst Schneidler**, arthistoricum.net, 2019-05-02, מסת"ב 978-3-947449-32-3. (בגרמנית)
3. ↑  Clark, Christopher. Iron Kingdom: The Rise and Downfall of Prussia, 1600-1947. Penguin Books. p. 691
4. ↑  Zeno, Volltext von »Das Leben Walter Leistikows«. Corinth, Lovis: Das Leben Walter ... www.zeno.org (בגרמנית)
5. ↑  kaupertmedia, Leistikowstraße 1-9 in Berlin - KAUPERTS, berlin.kauperts.de (בגרמנית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007264479205171
* BnF: cb12165555q (data)
* CANTIC: a18521502
* GND: 118727303
* ISNI: 0000 0001 1470 8470
* LCCN: nr90000770
* MusicBrainz: 627fb05b-4b8f-4a3c-88e3-0db04d142db6
* NKC: xx0132673
* NTA: 073565245
* RKD: 49176
* SNAC: w6892x44
* SUDOC: 130602493
* ULAN: 500010320
* VIAF: 37711346
* WorldCat: lccn-nr90000770

 |
**דניאל פטריק גריפין** (באנגלית: **Daniel Patrick Griffin**; נולד ב-2 ביולי 1997), ובשמו המוכר **דני גריפין** (**Danny Griffin**), הוא שחקן קולנוע וטלוויזיה ודוגמן בריטי, הידוע בעיקר בזכות תפקידו כסקאי בסדרה "גורל: סאגת ווינX".

ביוגרפיה
--------

גריפין נולד ברובע קנזינגטון וצ'לסי שבלונדון, אנגליה, וגדל במחוז קורנוול הממוקם בדרום-מערב אנגליה, בחווה נידחת עם הוריו וארבע אחיותיו. בגיל 17 חזר ללונדון כדי ללמוד משחק.

בשנת 2014 החל גריפין את קריירת המשחק שלו על הבמה, כשהשתתף בהצגה "The Railway Children" בתיאטרון קינגס קרוס בלונדון. בהמשך עבר להופיע בקולנוע ובטלוויזיה, כשבשנת 2017 גילם תפקיד אורח בפרק בסדרה "זואי ורייבן" המשודרת בנטפליקס.

בשנת 2018 הופיע בסרט לחג המולד "Surviving Christmas with the Relatives" (אנ') והתארח בסדרה "So Awkward" (אנ') של רשת BBC.

בשנת 2019 הופיע בסרט הדרמה "הג'נטלמנים" בבימויו של גאי ריצ'י, בו גילם את דמותו של אסלן.

בשנת 2020 הופיע במותחן הנעורים "סוגרות חשבונות" (אנ') של רשת BBC, המשודרת בנטפליקס, בו גילם את דמותו של שיין.

בשנת 2021 גילם את דמותו של סקאי, אחת הדמויות הראשיות בסדרת הדרמה "גורל: סאגת ווינX" מבית נטפליקס, עיבוד לייב-אקשן לסדרה המונפשת "מועדון ווינX".

פילמוגרפיה
----------

### טלוויזיה

| שנה | סדרה | תפקיד | הערות |
| --- | --- | --- | --- |
| 2017 | זואי ורייבן | דני | הופעת אורח |
| 2019 | So Awkward (אנ') | האנטר פיליפס | הופעת אורח |
| 2020 | סוגרות חשבונות (אנ') | שיין | תפקיד משנה |
| 2021–2022 | גורל: סאגת ווינX | סקאי | תפקיד ראשי (2 עונות); 13 פרקים |

### קולנוע

| שנה | סרט | תפקיד | הערות |
| --- | --- | --- | --- |
| 2017 | Surviving Christmas with the Relatives (אנ') | מסיאז' |  |
| 2019 | הג'נטלמנים | אסלן |  |
| TBA | *Drugstore June* |  |  |

קישורים חיצוניים
----------------

* דני גריפין, ברשת החברתית אינסטגרם
* דני גריפין, במסד הנתונים הקולנועיים IMDb (באנגלית)

הערות שוליים
------------

1. 1 2 3 4 5  Paola Ortiz, Tenemos que hablar de Danny Griffin, el nuevo galán de Netflix, EstiloDF, ‏2021-02-05 (בספרדית)
2. ↑  Condé Nast, Danny Griffin, de Winx, sobre su rutina de ejercicio, serie favorita y Lord of the Rings, GQ, ‏2021-02-02 (בספרדית מקסיקנית)
3. 1 2  Matt Grobar, Matt Grobar, ‘Fate: The Winx Saga’ Adds 3 Cast Members As Season 2 Of Netflix Series Starts Production, Deadline, ‏2021-07-20 (באנגלית אמריקאית)
**כריסטיאן האריה** היה גור אריות שנרכש על ידי שני צעירים אוסטרלים, ג'ון רנדל ואנטוני בורק, בשנת 1969 בחנות הכלבו הלונדונית הרודס. תיעוד מפגשו עם בעליו, שנים לאחר ששוחרר לטבע, זכה לפרסום רב במדיה.

רקע
---

בהרודס היו נחושים למכור את כריסטיאן, לאחר שלילה אחד ברח מהכלוב וגרם נזק רב לסחורה במחלקת השטיחים. רנדל ובורק, בסיוע שתי ידידות, גידלו את כריסטיאן בביתם בלונדון, אך די מהר החליטו להעביר אותו לחנות הרהיטים בה עבדו. לאחר כ-9 חודשים הבינו שלא יוכלו עוד להחזיק את כריסטיאן בלונדון מפאת גודלו הרב ועלות הגידול הגבוהה. הם יצרו קשר עם ג'ורג' אדמסון, פעיל לשימור חיות בר, שיחד עם אשתו גידל את הלביאה אלזה בקניה וסיפורם התפרסם בסרט 'לחופש נולדה' בשנת 1966. בגיל שנה כריסטיאן הועבר לשמורת טבע בקניה שם ניסה אדמסון לסייע לו להשתלב בטבע ולהצטרף ללהקה.

המפגשים
-------

### 1971

לאחר כשנה, כשנודע לרנדל וברוק על מות ראש הלהקה אליה הצטרף כריסטיאן, האריה בוי, הם נסעו לקניה לפגוש את כריסטיאן. נאמר להם, על ידי אדמסון כי ייתכן והאריה לא יזכור אותם. במפגש המתועד נראה כריסטיאן מתקרב אליהם בזהירות, ואז קופץ עליהם בהתרגשות, נעמד על שתי רגליו מחבק אותם ומתחכך עימם. שתי לביאות וגור שהיו חברים בלהקה קיבלו אותם גם כן. 

### 1972

המפגש האחרון של רנדל ובורק עם כריסטיאן התרחש ב-1972. כריסטיאן כבר ביסס את להקתו, היה אב לגורים וגודלו היה כפול מבפעם הקודמת בה תועד בוידאו. אדמסון טען כי הסיכויים לראות את כריסטיאן קלושים, מאחר שלא ראה את להקתו של כבר תשעה חודשים. אך כאשר הגיע אדמסון למחנה בשמורת הטבע הגיעו לשם כריסטיאן ולהקתו, יום לפני הגעתם של רנדל ובורק. זאת הייתה הפעם האחרונה בה ראו רנדל ובורק את כריסטיאן (אדמסון ראה אותו בפעם האחרונה ב-1973).

פופולריות
---------

סרטון ערוך מתוך המפגש המתועד ב-1971 פורסם לראשונה באינטרנט בשנת 2002. לאחר מכן הסרטון פורסם במייספייס וביוטיוב, אז גם הפך לוויראלי, יותר מ-35 שנה לאחר צילומו. לסרטון יש גרסאות שונות ברשת, עם עשרות מיליוני צפיות במצטבר. העניין המחודש הוליד כתבות וראיונות עם רנדל ובויד. 
ב-2008 רכשה סוני את הזיכיון עבור הסיפור מרנדל וברוק. ב-2010 שכרה סוני כותבים עבור הסרט, והחלה למעשה את תהליך הפקתו.

ב-2010 פורסם ספר הילדים 'כריסטיאן, האריה המחבק' (Christian, the Hugging Lion).

קישורים חיצוניים
----------------

* צפייה בסרטון - גרסה 1 עם תמונות מתקופת הגידול, סרטון באתר יוטיוב
* צפייה בסרטון - גרסה 2 עם וידאו מתקופת הגידול, סרטון באתר יוטיוב
* סרט תעודי הכולל ראיונות עם רנדל, ברוק ואחרים

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007543184005171
* LCCN: nb2019011975
* VIAF: 34156130846858310295
* WorldCat (עם VIAF): 34156130846858310295

 |
**אולריקה פיצר** (בגרמנית: **Ulrike Fitzer**; נולדה ב-1982) היא מיור בלופטוואפה, והאשה הראשונה שהפכה לטייסת קרבית בגרמניה.

ביוגרפיה
--------

פיצר נולדה ב-1982 באיידלינגן, כ**אולריקה פלנדר** (**Flender**) היא בתם של מהנדס חשמל ומהנדס אזרחי. בילדותה היא חלמה להיות אסטרונאוטית, וכבר בבית הספר החלה ללמוד טיסה. ב-2003 סיימה את לימודיה ולפי הצעת אביה הגישה בקשה להיות צוערת קצינה בלופטוואפה. היא השלימה את טיסתה הקרבית הראשונה במאי 2005 עם טייסת האימונים ה-3 של הלופטוואפה במרכז אימוני התעופה אריזונה (Airline Training Center Arizona) בנמל התעופה פיניקס גודייר (אנ') בגודייר באריזונה שבארצות הברית במטוס מדחף מסוג גרוב G-120 חד מנועי.

היא המשיכה באימוני הטיסה שלה במשך שלושה עשר חודשים החל מפברואר 2007, בבסיס חיל האוויר שפרד ליד ויצ'יטה פולס שבטקסס. בתקופה זו התאמנה על מטוסים מסוג ססנה T-37 וT-38 טאלון. ב-22 בספטמבר 2007 קיבלה את רישיון הטיס הצבאי שלה והפכה לטייסת הקרבית הראשונה של הלופטוואפה. היא אמרה על כך: "לא רציתי להיות הראשונה בכלל, רק רציתי לעוף." לאחר מכן היא התאמנה על מטוס פאנאוויה טורנדו בבסיס חיל האוויר הולומן ליד אלמוגורדו בניו מקסיקו. באותה שנה הופק סרט תיעודי בשם Mission am Limit העוסק בחייה.

בשנת 2008 היא הוצבה בכנף הפצצה 32 בבסיס אוויר לכפלד ליד אאוגסבורג. באוקטובר 2013 סיימה את ההסבה לטייסת יורופייטר טייפון והפכה לאשה הראשונה בעולם שהטיסה מטוס זה. לאחר מכן היא הוצבה בכנף 73 של חיל האוויר הטקטי "שטיינהוף", ומאז נובמבר 2014 היא משמשת כמדריכת טיסה.

הערות שוליים
------------

1. ↑  Weibliche Fluggesellschaft
2. ↑  Erste Frau der Luftwaffe im Jet-Cockpit
3. ↑  Die erste Frau im Tornado-Cockpit

|  |  |
| --- | --- |
| בקרת זהויות עריכת הנתון בוויקינתונים | 
* GND: 1281129461
* VIAF: 2061167764332813890004
* WorldCat (עם VIAF): 2061167764332813890004

 |
**אלכסנדר שצ'קיץ'** (במונטנגרית: **Александар Шћекић**; נולד ב-12 בדצמבר 1991) הוא כדורגלן מונטנגרי המשחק בעמדת הקשר האחורי בהפועל חיפה.

קריירת מועדונים
---------------

שצ'קיץ' התחיל את הקריירה שלו במחלקת הנוער של אף. קיי. בראן. ב-8 באוגוסט 2009 ערך את הופעת הבכורה שלו בקבוצה הבוגרת בניצחון 1-2 נגד סוטייסקה ניקשיץ'. כחודש לאחר מכן הבקיע את שער הבכורה שלו בהפסד 2-1 ללובצ'ן צ'טיינה. בקיץ 2010 הושאל ללובצ'ן, אך בינואר של אותה עונה חזר לבראן ששיחקה אז בליגה השנייה במונטנגרו. בהמשך שיחק ביידינסטבו ובוקליי.

ביוני 2016 חתם לשלוש שנים בגנצ'לרבירלי מליגת העל הטורקית. בעונתו הראשונה במועדון רשם רק 11 הופעות בליגה, אולם עונה לאחר מכן הפך לשחקן הרכב בקבוצה ואף כבש שני שערים נגד בשיקטאש וגלאטסראיי בהתאמה.

ב-21 באוגוסט 2018 חתם בפרטיזן בלגרד מליגת העל הסרבית. יומיים לאחר מכן ערך את הופעת הבכורה שלו בקבוצה בתיקו 1–1 נגד בשיקטאש. בעונתו הראשונה זכה עם הקבוצה בגביע הסרבי. בינואר 2021 שצ'קיץ' האריך את חוזהו בפרטיזן עד 2023.

ב-23 בינואר 2022 שצ'קיץ' חתם בזגלבי לובין מליגת העל הפולנית. בסיום העונה שוחרר מהמועדון.

בקיץ 2022 עזב את אירופה וחתם בדיבה פוג'יירה מליגת העל של איחוד האמירויות הערביות.

ב-5 בינואר 2023 הצטרף להפועל חיפה מליגת העל. בסיום העונה חזר לקדנציה שנייה בפרטיזן בלגרד.

קריירה בינלאומית
----------------

בצעירותו שצ'קיץ' שיחק בכל הנבחרות הצעירות של מונטנגרו. ב-24 במרץ 2016 ערך את הופעת הבכורה שלו בנבחרת מונטנגרו בהפסד 2-1 ליוון.

תארים
-----

בוקליי
* הליגה המונטנגרית השנייה: 2013/2014

פרטיזן בלגרד
* הגביע הסרבי: 2018/2019

קישורים חיצוניים
----------------

ויקישיתוף מדיה וקבצים בנושא **אלכסנדר שצ'קיץ'** בוויקישיתוף

* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net
* פרופיל, באתר National Football Teams
* פרופיל, באתר FootballDatabase.eu

הערות שוליים
------------

1. ↑  דורון בן דור, ‏השלישי של ינואר: שצ'קיץ' חתם בהפועל חיפה, באתר ONE‏, 5 בינואר 2023

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"אלכסנדר שצ'קיץ'"**.
**זלמן קליינמן** (או **קליימן**, שם מלא: **זלמן זוסיא קליינמן**; 1933–1995) היה צייר ומאייר חב"די בולט.

ביוגרפיה
--------

זלמן נולד בלנינגרד שבאימפריה הרוסית ליעקב, חסיד גור, ולרבקה, שהייתה ממשפחה חב"דית. לפני השואה נפרד מאחיותיו, ומהוריו שנפטרו במהלך מלחמת העולם השנייה, וגדל בבית יתומים לא-יהודי בסיביר. לאחר המלחמה אותר על ידי דודתו איטה שנסעה לסיביר כדי לקחתו עימה, וכך גם אחיותיו. היא נסעה עימו לסמרקנד. שם גדל בבית חמיה, הרב נחום שמריהו ששונקין, רבה של בטומי ומרבני חב"ד. בביתו של הרב ששונקין למד לראשונה יידיש, עברית ותורה, בהיותו בשנות העשרה לחייו.

ב-1946 במבצע שכונה "הבריחה הגדולה" ברח עם שארי משפחתו לפולין לצד אלפי חסידי חב"ד באמצעות דרכון מזויף. משם נסע לפריז שבצרפת, שם התגורר כשנתיים. לאחר מכן עלה לישראל באנייה "ארצה".

קליינמן למד תקופה קצרה בישיבת תומכי תמימים בלוד, לאחר מכן עבר להתגורר בכפר חב"ד שם עסק בציור חובבני. בה'תשי"ד התגייס לצה"ל, שירת בקישוט בתי כנסת מטעם הרבנות הצבאית וסייע באיור עיתון מחניים.

בסיום שירותו הצבאי, נשלח על ידי הרבי מלובביץ' לפריז, שם השתלם בציור והתחתן עם רוזה נייהוז. לאחר נישואיו חי את כל חייו בשכונת קראון הייטס שבברוקלין. היה מקורב לצייר החב"די הוותיק הנדל ליברמן. החל את הקריירה באיור העיתון אלגעמיינער זשורנאל.

נפטר בי"ח באב ה'תשנ"ה, 1995.

יצירתו
------

יצירותיו פופולריות מאוד בתחום היצירה היהודית-חסידית. קליינמן אייר ספרים בהם הגדה של פסח פופולרית, פרסם תערוכות, הוציא אלבום ציורים שנבחר ל"יצירה המרשימה ביותר" בעיתון ג'ואיש כרוניקל, ציוריו משמשים כאילוסטרציות בעיתונים ואתרים שונים וציורי-קיר שלו נמכרו במאות אלפי דולרים.

כמו כן ציוריו מעטרים לוחות שנה, מוצרי יודאיקה וכריכות ספרים רבים. בהם ספר הניגונים של ניח"ח וחלק מעטיפות הקלטות שלהם, תקליטי אוצרות יהודיים, סדרת אוצר סיפורי חב"ד, ספר הזכרונות, שמועות וסיפורים ועשרות פריטים נוספים.

קישורים חיצוניים
----------------

* זלמן קליינמן, ראיון היסטורי בעל פה שערך ג'יל ווקסלר
* Zalman Kleinman’s Unpublished Drawings Discovered
* גלריה, כמה מציוריו

הערות שוליים
------------

1. ↑  סרטון באתר יוטיוב
2. ↑  Kleiman, Zalman, באתר הספרייה הלאומית
3. ↑  ספרים שאייר, באתר אמזון
4. ↑  הגדה של פסח, זלמן קליינמן (באנגלית)
5. ↑  Zalman Kleinman, באתר אמזון
6. ↑  היצירה המרשימה ביותר, זלמן קליינמן
7. ↑  KLEINMAN, ZALMAN
Chassidic Dance.
8. ↑  קליינמן, זלמן (1933-1995)
9. ↑  זלמן קליינמן, MA

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007595033505171
* LCCN: n2014002466
* VIAF: 1535161453855564330006
* WorldCat (עם VIAF): 1535161453855564330006

 |
**אירווין רוברט לורי קנדי** (באנגלית: **Irvine Robert Laurie Kennedy** ‏ 5 ביולי 1896 – 26 באפריל 1985) היה צ'לן אוסטרלי ידוע-שם.

חייו
----

### ילדות ונעורים

אירווין רוברט לורי קנדי (הוא בחר להשתמש בשם לורי בלבד) נולד ברנדוויק, ניו סאות' ויילס, פרבר של סידני, לאב אנגלי ולאם אוסטרלית. הוא למד אצל הרברט ואלן בקולג' המלכותי למוזיקה בלונדון, ואצל פאול ברומר בווינה. הזמרת האוסטרלית דיים נלי מלבה הבחינה בכישרונו ועודדה אותו להמשיך בלימודיו בארצות הברית.

### קריירה מוזיקלית

קנדי טבע את חותמו בארצות הברית בשנות ה-20' של המאה ה-20, כשהתמנה לצ'לן הראשי בתזמורת הפילהרמונית של ניו-ירק בהזמנתו האישית של ארטורו טוסקניני. הוא ניגן מוזיקה קאמרית עם נגנים כדוגמת ארתור רובינשטיין ויאשה חפץ. בבריטניה ניגן ברביעיית פסנתר נודעת, "נגני המוזיקה הקאמרית", עם אלברט סאמונס, ליונל טרטיס וויליאם דייוויד מרדוק. כמו כן הופיע במשך שנים אחדות עם זמר הטנור ג'ון מק'קורמק, הן בהופעות חיות והן בהקלטות.

הוא התמנה לצ'לן ראשי בתזמורת הסימפונית של ה-BBC עם מנצחה אדריאן בולט עם הקמתה בשנת 1929 והמשיך שם עד 1935. קנדי כיהן גם כפרופסור בקולג' המלכותי למוזיקה.

אשתו, דורותי קנדי הייתה פסנתרנית, שליוותה גם היא את ג'ון מק'קורמק ולימדה את ילדיו של אנריקו קארוזו. לורי ודורותי הופיעו יחד בכמה הקלטות. השניים ערכו סיור הופעות מצליח ביותר באוסטרליה, בשנת 1938. אז יצאו שוב לארצות הברית, שם הצטרף לורי להתזמורת הסימפונית של רשות השידור הלאומית של ארטורו טוסקניני. הוא העתיק את מושבו להוליווד ונגינתו נשמעת במספר סרטי קולנוע, בהם פנטסיה, סרטו של וולט דיסני משנת 1940.

בשנת 1944 חזרו בני הזוג קנדי לישיבת קבע באוסטרליה. הם קנו בתי מלון בטארי שבניו סאות' ויילס ובסידני, ולורי לימד צ'לו במחנות מוזיקה ובהמשך, ב-1966, בבית הספר למוזיקה בקנברה. הוא פרש מעבודתו שם לאחר שנה בלבד עקב בריאות לקויה.

דורותי קנדי מתה בשנת 1972. לורי קנדי מת ב-26 באפריל 1985, בסקרמנטו, קליפורניה, שם התגורר עם בנו הבכור, דייוויד.

בנם, ג'ון קנדי, היה גם הוא צ'לן נודע ואביו של הכנר נייג'ל קנדי.

דודנית של לורי קנדי הייתה הכנרת דייזי קנדי.

קישורים חיצוניים
----------------

* לורי קנדי, באתר MusicBrainz (באנגלית)
* לורי קנדי, באתר Discogs (באנגלית)

הערות שוליים
------------

1. ↑  John White, Lionel Tertis גוגל בוקס, ג'ון וייט, "ליונל טרטיס"
2. ↑  bach cantatas: William Murdoch באך קנטאטס, "ויליאם מרדוק
3. ↑  Papers of Earnest (sic) Llewellyn מסמכי ארנסט ליולין]

|  |  |
| --- | --- |
| בקרת זהויות עריכת הנתון בוויקינתונים | 
* ADB: kennedy-irvine-robert-laurie-lauri-12730
* BIBSYS: 10065121
* GND: 134842405
* ISNI: 0000 0000 5553 6129
* LCCN: no95019803
* MusicBrainz: 87ad3b53-c4a3-4879-961e-3f4f855a9720
* NLA: 36197159
* Trove: 1462632
* VIAF: 63590755
* WorldCat: lccn-no95019803

 |
**יצחק היהודי** (בלטינית: **Isaac Judaeus**; **יצחק יהודאוס**, מת ב-836) היה יהודי פרנקי בן המאה ה-8, יועץ לקיסר האימפריה הקרולינגית, קרל הגדול. יצחק שימש גם כמנהיג קהילה חשוב עבור הקהילה היהודית הפרנקית. על פי ספרו של ארתור ג'יי צוקרמן "*A Jewish Princedom in Feudal France*" (נסיכות יהודית בצרפת הפיאודלית), יצחק היה נצר לשושלת ראש הגולה, אולם טענה זו זכתה לביקורת מצד רבים.

קורות חייו ומעשיו
-----------------

יצחק נולד בנרבון שבצרפת. בבגרותו הפך לסוחר בולט בארצות פרנקים ומעבר להן, ככל הנראה כרדהני, והיה לאחד מיועצי קרל הגדול. יצחק פעל לראשונה בשרות קרל הגדול כשליחו לארץ הקודש, כשהחזיר סחורה יקרה. המשימה עלתה יפה מה שחיזק את היחסים בין שניהם. 

### שגרירות לח'ליפות העבאסית

"פיל ומבצר", ציור קיר מהמאה ה-12 אצור במוזיאון הפראדו במדריד, ספרד
הארון אל-רשיד מקבל את משלחת קרל הגדול; ציור מ-1864
בשנת 797 נשלח יצחק, לצד שני דיפלומטים אחרים (לנטפרוי וסיגיסמונד), להארון א-רשיד, הח'ליף העבאסי החמישי. יצחק שימש כמדריך וכמתורגמן. המשלחת נועדה להדק את שיתוף הפעולה במאבק נגד האומיים והיוותה גורם חשוב בחיזוק היחסים העבאסים-קרולינגים (אנ'). הח'ליף העניק לקרל הגדול שלל מתנות ובהן פיל אסייתי בשם אבו אל-עבאס. בהיותו חבר המשלחת המשלחת היחיד ששרד, מונה יצחק על הבאת הפיל לאירופה. הם עשו את דרכם לאורך חופי מצרים והגיעו לקירואן, בירת איפריקיה (בעיקרה בשטחי תוניסיה). ככל הנראה בסיועו של האמיר אבראהים אבן אל-אע'לב, יצאו בהפלגה בים התיכון לאירופה. הם נחתו בפורטו ונרה שבחוף ליגוריה והגיעו לגנואה באוקטובר 801. את החורף עשו בוורצ'לי (אנ') ובאביב, אחרי הפשרת השלגים, החלו בצעדה דרך הרי האלפים. בראשית יולי 802, חמש שנים אחרי צאתו של יצחק למזרח, הגיעו אל מעונו של הקיסר באאכן. אבו אל-עבאס הוצג בהזדמנויות שונות, ולבסוף שוּכן בעיר אאוגסבורג.

ראו גם
------

* אבו אל-עבאס
* יהדות נרבון

לקריאה נוספת
------------

* פילו מרדכי אברהם, **מסעות יצחק היהודי ואבו אלעבאס הפיל**: בין בגדאד לאאכן אשר בארץ הפרנקים, בימיו של הקיסר קארולוס הגדול, ירושלים: תיבל, תשנ"ח–1997

קישורים חיצוניים
----------------

* ריצ'רד גוטהייל, מ' סליגסון, ‏"ISAAC", במהדורת 1901–1906 של האנציקלופדיה היהודית (באנגלית)
* אלי אשד, "מסעו של היהודי יצחק והפיל אלעבאס", באתר יקום תרבות, 4 במרץ 2012

הערות שוליים
------------

1. ↑  Dressen, Wolfgang; Oellers, Adam C.; Minkenberg, Georg (2003). *Ex Oriente : Isaac and the white elephant: Baghdad-Jerusalem-Aachen: a journey through three cultures around 800 and today: Catalog book in three volumes for the exhibition in the town hall, cathedral and cathedral treasury Aachen, from June 30 to September 28, 2003* (בגרמנית). Von Zabern. ISBN 978-3-8053-3005-3.
2. ↑  לפי מחקרו של ארתור צוקרמן מ-1972, "נסיכוּת יהודית בצרפת הפיאודלית" (אנ')  
 Arthur J. Zuckerman, *Jewish Princedom in Feudal France, 768–900*, Columbia University Press, 1972
3. ↑  "היהודי יצחק מביא לקרל הגדול פיל, מתנת הח'ליף", האטלס הקטלאני, המאה ה-14, בתוך: קציעה אביאלי-טביביאן, **מסע אל העבר: עולמות נפגשים**, מט"ח, תשע"א–2011, עמ' 229; האטלס מיוחס לכרטוגרפים (מציירי מפות) היהודים ממיורקה אברהם קרשקש ובנו יהודה
4. ↑  אלינער ברקת, "מסעות יצחק היהודי והפיל הלבן", באתר **חכמות בנתה ביתה**, ‏28 במרץ 2014
|  |
| --- |
| 
בערך זהנעשה שימושבסימנים מוסכמיםמתחום המתמטיקה.להבהרת הסימניםראו סימון מתמטי. |

**משפט לוזין** מבטא עיקרון יסודי באנליזה פונקציונלית, לפיו כל פונקציה מדידה לבג, במונחי תורת המידה היא כמעט פונקציה רציפה. כלומר כל פונקציה מדידה קרובה להיות פונקציה רציפה במובן של קירוב שיתואר בהמשך.

את המשפט הוכיח המתמטיקאי הרוסי ניקולאי לוזין בשנת 1912.

נוסח פורמלי
-----------

תהי {\displaystyle f:[0,1]\to \mathbb {C} } פונקציה מדידה-לבג. אזי לכל {\displaystyle \epsilon >0} קיימת קבוצה סגורה {\displaystyle K\subset [0,1]} המקיימת {\displaystyle \lambda \left([0,1]\setminus K\right)<\epsilon } (כאשר \lambda  היא מידת לבג), כך שעל K הפונקציה f שווה כמעט תמיד לפונקציה רציפה.

**הערה:** ניתן להשתמש במשפט ההרחבה של טיצה כדי להרחיב את הפונקציה {\displaystyle f\mid \_{K}} להיות פונקציה רציפה המוגדרת על כל [0,1].

### הוכחה

נגדיר {\displaystyle F\_{n}=\left\{x\in [a,b]\mid \mid f(x)\mid >n\right\}}. בוודאי מתקיים {\displaystyle \bigcap \_{n=1}^{\infty }F\_{n}=\emptyset }, ומהיות [0,1] בעל מידת לבג סופית נובע כי {\displaystyle \lim \_{n\to \infty }\lambda (F\_{n})=\lambda \left(\bigcap \_{n=1}^{\infty }F\_{n}\right)=0}.

נקבע N שעבורו {\displaystyle \lambda (F\_{N})<\epsilon }, כלומר לכל {\displaystyle x\in F\_{N}^{\complement }} מתקיים {\displaystyle \mid f(x)\mid <N}. כל פונקציה מדידה וחסומה על קטע סופי היא אינטגרבילית לבג, ולכן {\displaystyle h:=f\mid \_{F\_{N}^{\complement }}\in L^{1}}.

מרחב הפונקציות הרציפות צפוף ב-{\displaystyle L^{1}}, ולכן h היא גבול של פונקציות רציפות בנורמת {\displaystyle L^{1}}. ידוע שלכל סדרה המתכנסת ב-{\displaystyle L^{1}} קיימת תת-סדרה המתכנסת כמעט תמיד, לכן h היא גבול כמעט תמיד של פונקציות רציפות.

ממשפט אגורוף יש קבוצה מדידה {\displaystyle E\subset [0,1]} המקיימת {\displaystyle \lambda (E)<\epsilon /2}, כך שעל {\displaystyle E^{\complement }} ההתכנסות כמעט תמיד ל-h היא התכנסות במידה שווה. מרגולריות מידת לבג יש קבוצה קומפקטית {\displaystyle K\subset E} המקיימת {\displaystyle \lambda (E\setminus K)<\epsilon /2}. גבול במידה שווה של פונקציות רציפות על קבוצה קומפקטית הוא פונקציה רציפה, ולכן {\displaystyle f\mid \_{K}=h\mid \_{K}} רציפה. זו הקבוצה המבוקשת, כי {\displaystyle \lambda \left([0,1]\setminus K\right)=\lambda \left(E^{\complement }\right)+\lambda \left(E\setminus K\right)<\epsilon /2+\epsilon /2=\epsilon }.

הכללה
-----

קיימת גרסה כללית יותר למשפט: יהי {\displaystyle (X,{\mathcal {M}},\mu )} מרחב מידה כאשר \mu  היא מידת רדון. יהי גם Y מרחב טופולוגי המקיים את אקסיומת המנייה השנייה, היוצר מרחב מדיד עם סיגמא אלגברת בורל שלו, ותהי f:X\to Y.

לכל {\displaystyle \epsilon >0}, לכל קבוצה מדידה {\displaystyle A\in {\mathcal {M}}} בעלת מידה סופית קיימת קבוצה מדידה {\displaystyle E\in {\mathcal {M}}} המוכלת ב-A, כך שמתקיים {\displaystyle \mu (A\setminus E)<\epsilon }, כך שעל הקבוצה E הפונקציה f רציפה.

בנוסף, אם הקבוצה A קומפקטית מקומית, אז ניתן לבחור את E הנ"ל שתהיה קומפקטית, ובמקרה זה קיימת פונקציה רציפה g בעלת תומך קומפקטי המקיימת {\displaystyle f\mid \_{E}=g\mid \_{E}}.

לקריאה נוספת
------------

* N. Lusin. Sur les propriétés des fonctions mesurables, Comptes Rendus Acad. Sci. Paris 154 (1912), 1688–1690.

קישורים חיצוניים
----------------

* משפט לוזין, באתר MathWorld (באנגלית)
מפת הגבול בין איראן לטורקיה
**גבול איראן-טורקיה** (בטורקית: **İran–Türkiye sınırı**; בפרסית: **مرز ترکیه و ایران**) הוא הגבול בין הרפובליקה האסלאמית של איראן והרפובליקה הטורקית. אורכו של הגבול הוא כ-534 קילוטרים והוא נמשך ממשולש גבולות של זוג המדינות עם אזרבייג'ן בצפון ועד משולש הגבולות עם עיראק בדרום.

הגבול מתחיל עם משולש הגבולות של איראן וטורקיה עם נחצ'יבאן, שהיא רפובליקה אוטונומית של אזרבייג'ן בצמוד לנהר אראס. לאחר מכן הגבול ממשיך לכיוון דרום עד משולש הגבולות עם עיראק.

היסטוריה
--------

במהלך מלחמת העולם הראשונה, החל באזור המזרח התיכון המרד הערבי, שנתמך על ידי הבריטים, שחשקו בנפט שהיה באזור, ודחפו את הערבים למרוד באימפריה העות'מאנית ששלטה על מרבית המזרח התיכון. כתוצאה מהסכם סייקס–פיקו שנחתם ב-1916, השיגו הבריטים את השליטה באזורי מוסול, בגדאד ובצרה, אזורים שכבשו הבריטים עם הקמת המנדט הבריטי בעיראק ב-1920.

על פי הסכם סוור חולקה האימפריה העות'מאנית, והאזורים שמצפון למוסול יועדו להיות חלק ממדינה כורדית עצמאית או אוטונומית. הלאומנים הטורקים זעמו על האמנה ותרמו לאווירה שבעקבותיה פרצה מלחמת העצמאות הטורקית. ההצלחה הטורקית במלחמה ייתרה את ההסכם וביטלה את הקשר בינו לבין המציאות. לאחר חתימת הסכם לוזאן, הטורקים השיגו הישג טריטוריאלי נדיב בהרבה מההסכם הקודם, אך נאלצו לוותר באופן רשמי על תביעה שהייתה להם במזרח התיכון. במזרח נשמר הגבול העות'מאני-פרסי לשעבר, שכעת הפך למשולש גבולות בין עיראק, איראן וטורקיה הצעירה.

באפריל 1929 נחתם באנקרה אמנה בין הטורקים לפרסים לגבי הגבול המשותף שלהן, הסכם שהיה תגובה למרד אררט שבוצע על ידי הכורדים באזור הגבול. רק בוועידה שנערכה בטהראן ב-1932, הוחלט באופן סופי על החלפת שטחים. השטח העיקרי שעליו וויתרו האיראנים לטורקים היה אררט הקטן. כ-8 שנים לאחר מכן, במאי 1937 נחתם בין המדינות הסכם הגבולות הסופי.

ב-2017 החלה טורקיה להקים גדר גבול בגבול עם איראן, גדר שמטרתה היא למנוע הסתננות והברחות בלתי חוקיות. הגבול צפוי להיות באורך של כ-144 קילומטרים. נכון לדצמבר 2017, רק חצי מהיעד הושלם. לטענת הגורמים האחראים, הגדר הייתה אמורה להיות מושלמת עד אביב 2019, אך נכון ליוני 2021 היא טרם הושלמה. האיראנים בירכו על הקמת הגדר.

קישורים חיצוניים
----------------

ויקישיתוף מדיה וקבצים בנושא **גבול איראן–טורקיה** בוויקישיתוף

הערות שוליים
------------

1. ↑  *CIA World Factbook - Iran*, נבדק ב-5 באפריל 2020 `{{citation}}`:  (עזרה)
2. ↑  *Treaty of Peace with Turkey signed at Lausanne*, Lausanne, Switzerland, 24 ביולי 1923, נבדק ב-28 בנובמבר 2012 `{{citation}}`:  (עזרה)
3. ↑  *International Boundary Study No. 28 – Iran-Turkey Boundary* (PDF), 3 בפברואר 1964, נבדק ב-5 באפריל 2020 `{{citation}}`:  (עזרה)
4. ↑  Hürriyet Daily News: "Turkey builds 700 kilometer long wall on Syrian border" 15 Jun 2017
5. ↑  Tehran Times: "Erdogan says to build walls on Iran, Iraq borders" 2 Jun 2017
6. ↑  Yeni Şafak: "TOKİ’den Türkiye’nin Kuzey-Doğu hattına 144 kilometrelik duvar" 13 May 2017
7. ↑  The Jerusalem Post "Turkey to complete wall on Iranian border by spring 2019" Jan 10 2018
8. ↑  PressTV "Iran asks Turkey for explanation over deaths of border guards" May 29, 2017
**וואקלאו** (שם מדעי: ***Wakaleo***; מילולית מאבוריג'ינית: "אריה קטן") הוא סוג של כיסאי טורף נכחד, אשר השתייך למשפחת אריות כיס שבסדרת הקנגוראים. יונק זה היה קרובו הקטן והמוקדם של אריה הכיס - גדול היונקים הטורפים האוסטרלים. הוא הוגדר ב-1974 בידי החוקרים ויליאם א. קלמנס (אנ') ומייקל פלין (Michael Plane) ונכללו בו 5 מינים. הוא התגלה בשטחי הטריטוריה הצפונית ואוסטרליה הדרומית, באוסטרליה וחי בתקופת המיוקן שלפני 16 עד 10 מיליון שנה.

הוואקלאו היה טורף בינוני בגובה 40 סנטימטרים ובמשקל של 30 עד 56 קילוגרם שדמה במראהו לאריה הכיס והיה בעל קשר רחוק לוומבטיים. מבנה שיניו גם מזכיר שיניים של וומבט ואף על פי שהיה מיועד לחיתוך ושיסוע טרף כשהשיניים הטוחנות שלו היו בעלות כתרים גבוהים וכמה מהמלתעות היו חסרות. הגולגולת הייתה מעט יותר ארוכה מזו של אריה הכיס, אך דמתה לו מאוד. יונק זה היה בעל עוצמת נשיכה גבוהה בכוח של 139 ניוטון, כך שהגיע לעוצמת נשיכה של זאב מצוי, ולא לעוצמה חזקה כמו של אריה הכיס. עם זאת הוא היה יכול עדיין להרוג איתה בעלי חיים שהיו גדולים ממנו.

ככל הנראה הוא חי ביערות וערבות ברחבי אוסטרליה שם אולי ניזון מקנגורים קטנים וכיסאים נוספים וכן מיצורים קטנים יותר. אולי הוא ניזון גם מפגרים. הוא נכחד עם סוף המיוקן והוחלף בקרובו הגדול, אריה הכיס.

קישורים חיצוניים
----------------

* וואקלאו, באתר האנציקלופדיה של החיים (באנגלית)
* וואקלאו, באתר GBIF (באנגלית)
**ליעד סואץ-קרני** (נולדה ב-21 באפריל 1981) היא כדורסלנית עבר ישראלית, הייתה קפטנית נבחרת ישראל וקבוצת א.ס רמת השרון, אליצור מכבי נתניה ובנות הרצליה. גובהה 1.87 מטר, והיא שיחקה בעמדת הפורוורד.

סואץ-קרני החלה את דרכה בא.ס. רמת השרון, בעונת 1997/1998, ושיחקה לאחר מכן במשך שתי עונות במכבי רעננה, עמה זכתה בגביע המדינה בשנת 2000. בעונה שלאחר מכן שבה לשחק ברמת השרון, איתה זכתה באליפות המדינה והגיעה למעמד חצי גמר רונקטי. בעונת 2001/2002 זכתה עם רמת השרון בדאבל - אליפות וגביע ושיחקה עם רמת השרון ביורוליג. עד 1999 שיחקה במקביל גם בנבחרת הכדורסל של תיכון אוסטרובסקי, עמה זכתה בסגנות אליפות המדינה.

בסוף 2002 עברה לקבוצת הכדורסל של אוניברסיטת וילאנובה. בעונתה הראשונה בקבוצה לא הותר לה לשחק בקבוצה, אלא רק להתאמן בה, בשל דרישות צינון של ה-NCAA. כשהחלה לשחק בסופו של דבר, בשנת 2003, הייתה לשחקנית בחמישייה הפותחת של הקבוצה. במהלך התקופה בה שיחקה בווילאנובה סיימה את אחד ממשחקיה עם "טריפל דאבל" (מספר דו-ספרתי של נקודות, כדורים חוזרים ואסיסטים), והייתה לשחקנית הראשונה והיחידה בתולדות המכללה שמגיעה להישג כזה. בעונה האחרונה בה שיחקה בווילאנובה, 2005/2006, נבחרה לחמישייה הראשונה של המזרח (ביג איסט). סיימה את לימודיה בהצטיינות עם תואר בפסיכולוגיה וזכתה בתואר Scholar Athlete מטעם אוניברסיטת וילאנובה.

את עונת 2006/2007 החלה סואץ-קרני בקבוצת ויסלה קרקוב מהליגה הפולנית, ובמהלכה עברה לניס מהליגה הצרפתית. בעונה הבאה נשארה בליגה הצרפתית, הפעם בקבוצת פרובאנס. ב-2008 שבה לרמת השרון, ומונתה לקפטנית הקבוצה. בתחילת עונת 2009/2010 חתמה בקבוצת אליצור מכבי נתניה. בעונתה הראשונה באליצור מכבי נתניה זכתה בתואר ה-MVP הישראלית של הליגה.

ב-2011 פרשה זמנית מכדורסל והחלה לאמן קבוצות קט-סל ונערות במ.ס אבן-יהודה. ב-2013 ילדה תאומים, בן ובת - אריאל ויהונתן. באותה השנה שיחקה בקבוצת הפועל פרדסיה מהליגה הארצית והקבוצה סיימה במאזן מושלם, בסיום אותה העונה חזרה לשחק בנבחרת ישראל. בספטמבר 2014 חזרה לשחק בליגת העל בקבוצת בנות הרצליה. בינואר 2017 זכתה בפרס שחקנית הכדורסל של השנה מטעם משרד התרבות והספורט.

בפברואר 2018 הודיעה על פרישה ממשחק פעיל בתום העונה הקרובה.

חיים פרטיים
-----------

סואץ-קרני היא נכדתו של כדורגלן מכבי פתח תקווה בעבר, ישראל בן דרור. היא נשואה לאמיר קרני ואם לשניים, ומתגוררת באבן יהודה. בשנת 2023 היתה סואץ-קרני ממובילות המחאה נגד הרפורמה המשפטית ועמדה מאחורי המיזם ׳בונות אלטרנטיבה׳ במסגרתו נשים צעדו בדממה בגלימות אדומות בהשארת סדרת הטלוויזיה סיפורה של שפחה.

קישורים חיצוניים
----------------

* פרופיל, באתר Sports-Reference
* פרופיל, באתר eurobasket
* פרופיל, באתר פיב"א
* ליעד סואץ: "הזהות היהודית שלי נותרה שלמה", באתר ynet, 25 בדצמבר 2003
* אייל להב, ליעד סואץ: "הנפש אמרה די, נזקקתי לטיפול פסיכולוגי", באתר nrg‏, 5 בספטמבר 2010
* לימור שפיגל, ‏אמא במשרה מלאה, באתר ישראל היום, 20 באוקטובר 2014
* רענן וייס, אם נעלה, אקפוץ לבריכה בכיכר רבין", באתר ynet, 13 בנובמבר 2015
* אריה ליבנת, ליעד סואץ-קרני: "נגעתי באנשים רבים. זה חשוב יותר מאליפויות", באתר הארץ, 5 במרץ 2018

הערות שוליים
------------

1. ↑  דסק הספורט, ‏מנצחים ומפסידים, באתר דבר העובדים בארץ ישראל, 13 בינואר 2017
2. ↑  אור שקדי‏, ליעד סואץ-קרני הודיעה על פרישה: "עוזבת את כדורסל הנשים במגמת עלייה", באתר וואלה!‏, 20 בפברואר 2018
**שירות הסיור של משטרת רוסיה** (ברוסית: **Патрульно-постовая служба**) הוא יחידה מבנית במשרד הפנים של הפדרציה הרוסית, שתפקידה למנוע ולדכא מהומות ברחובות ובמרחב הציבורי.

2 בספטמבר 1923 נחשב למועד הקמת שירות הסיור. עם פרסום "ההנחיה לשוטר המיליציה", המתאר את ההוראות הכלליות על שירות השמירה, זכויות וחובות השוטרים. מיום פרסום ההוראה החל דיווח על פעילות סיור ושמירה כחטיבות מבניות של גופי הפנים. מאז, המטרות והיעדים של השירות נותרו ללא שינוי. שירות הסיור הוא היחידה הראשית האחראית על שמירה על הסדר הציבורי ברוסיה. עם זאת ישנן עדויות לביצוע משימות סיור משטרתיות עוד מהקמת שירות כיבוי האש הרוסי בשנת 1649, אך השירות מוסד כגוף מרכזי עם הקמת משטרת סנקט פטרבורג בשנת 1718 וביתר שאת לאחר ארגון משרד הפנים הקיסרי.

משימות
------

שירות הסיור המשטרתי הוא אחד מהשירותים החיצוניים, ובעיקר, על פי עבודתם, אנשים שופטים את עבודת המשטרה כולה. השוטרים של שירות משטרה זה תמיד באופק. המשימה העיקרית של ה"סיור" היא להיות תמיד הראשון שבו יש צורך בעזרה. מניעת עבירות תופסת מקום מיוחד בעבודת שירות הסיור המשטרתי. הרחקה מהרחובות וממקומות ציבוריים אחרים של אזרחים במצב של שיכרון, דיכוי עבירות מנהליות אחרות נועד בסופו של דבר למנוע עבירות חמורות יותר. אדם שיכור מגלה לעיתים קרובות תוקפנות כלפי אחרים וכשהוא ברחוב, יכול לבצע עבירה או להפוך לקורבן של פשע בעצמו. שוטרי הסיור עומדים בחוד החנית של משטרת הפדרציה הרוסית.

מבנה
----

השירות מהווה חלק מהמינהל הראשי לאבטחת הסדר הציבורי, הכוללת את המינהל לארגון הבטחת החוק והסדר ברחובות ומרחב הציבורי והמינהל לארגון הבטחת הסדר הציבורי במהלך אירועים ציבוריים והמוניים.

קישורים חיצוניים
----------------

* אתר האינטרנט הרשמי של שירות הסיור של משטרת רוסיה

הערות שוליים
------------

1. ↑  "МВД России". *МВД России*. נבדק ב-2020-05-03.
התחנה המרכזית של טורונטו
התחנה המרכזית הישנה של מוסקבה
**תחנת אוטובוסים מרכזית** (או **תחנה מרכזית**, **מסוף תחבורה ציבורית**) היא תחנת אוטובוסים גדולה, המכילה מבנה גדול יחד עם מגרש עבור רציפים רבים המשמשים כמסוף אוטובוסים מרכזי יחד עם: תחנת שטיפה, תחנת תדלוק, מבני משרדים, ותחנות המתנה עבור נוסעים.

בערים רבות יש רק תחנה מרכזית אחת. בתחנות מרכזיות רבות עוצרים כמעט כל קווי האוטובוס הבין-עירוניים המגיעים לעיר ובסמוך לתחנה עוצר חלק משמעותי מקווי האוטובוס העירוניים של אותה עיר. רוב התחנות המרכזיות הוקמו בעבר במרכז העיר או בסמוך אליהן, כיום המגמה היא להקים תחנות מרכזיות בסמוך אל אזורים מתפתחים הקרובים אל מרכז העיר בהם מתפתח אזור מסחר ובידור חדש הנוטה להפוך לאזור המסחרי הראשי של העיר.

במדינות שבהן מערכת הרכבות אינה מפותחת, ישנן תחנות מרכזיות גדולות יחסית. בישראל, התחנה המרכזית החדשה של תל אביב הייתה עד לשנת 2010 התחנה המרכזית הגדולה בעולם (בשנה זו נפתחה התחנה בניו דלהי, שנחשבת כיום לגדולה בעולם). תחנה מרכזית אחרת בתל אביב היא מסוף 2000 (ליד תחנת "רכבת צפון"). במשך 52 שנים, עד שנת 2009, פעלה בתל אביב התחנה המרכזית הישנה של תל אביב שבתחילת דרכה הייתה התחנה המרכזית היחידה של תל אביב, אולם במהלך שני העשורים האחרונים לפעילותה היא פעלה במקביל לתחנות המרכזיות האחרות בעיר.

היסטוריה
--------

בעבר הרחוק, כאשר כל התחבורה התנהלה באמצעות כרכרות עם סוסים, המקום ממנו יצאה כל התחבורה הייתה הכיכר המרכזית של העיר. בטורקיה או איראן היה בדרך כלל מבנה "חאן גדול" ששימש בתור: **תחנה מרכזית לכרכרות ולעגלות** או "פונדק דרכים" בו היו גם עוצרים לצד הדרך כאשר רצו להמשיך אל יעד כלשהו. לאחר הופעת הרכבת החלו גם להקים "תחנת רכבת מרכזית" עבור רכבות בצידה האחר של העיר. כיום המגמה ברוב העולם היא להקים "**תחנות מרכזיות משולבות**" של רכבות ושל אוטובוסים ואפילו לצד נמלי אוויר או גם נמלי-ים כאשר מדובר על ערי-חוף.

### בישראל

תחנות מרכזיות עבור אוטובוסים הוקמו לראשונה במהלך שנות ה-30 של המאה ה-20 בחיפה בכיכר פלומר וירושלים בבית העמודים ברחוב יפו במרכז העיר. לאחר קום המדינה החלו להבנות תחנות מרכזיות בצורת חניון אוטובוסים פתוח יחד עם מוסכים ומתקני שטיפה. לאחר פתיחתה של התחנה המרכזית החדשה של תל אביב בשנת 1993 החלו להבנות תחנות מרכזיות בתוך מבנים סגורים לצד חנויות ומבני משרדים. במאה ה-21, עקב הגידול בתחבורה הציבורית ופתיחת תחנות רכבת חדשות, החלו לחזור אל הרעיון הישן של הקמת "תחנות מרכזיות פתוחות" לצד תחנות רכבת וכבישים מהירים. לאחר פתיחתה של מרכזית חוף הכרמל בשנת 2003 בכניסה הדרומית של חיפה החל גם רעיון להקים שתי תחנות מרכזיות או יותר בכל הערים המרכזיות בשילוב עם "מוניות שירות".

בהתאם לפקודת התעבורה, הקמה והפעלה של תחנה מרכזית מצריכים רישיון מאת המפקח על התעבורה.

קישורים חיצוניים
----------------

ויקישיתוף מדיה וקבצים בנושא **תחנה מרכזית** בוויקישיתוף
* יובל בן עמי, ‏מסע עד קצה האגד, באתר ישראל היום, 19 בנובמבר 2010
* מיכאל יעקובסון, תחנה סופית: האם ישראל מוכנה לוותר על התחנות המרכזיות?, באתר Xnet‏, 14 בפברואר 2013
* מירב קריסטל, התחנות המרכזיות המוזנחות יהפכו למרכזי קניות, באתר ynet‏-צרכנות, 13.7.2013
* מיכאל יעקובסון: סיבוב בתחנה המרכזית בחדרה בתכנון דן איתן, באתר 'חלון אחורי', 8 בפברואר 2020

הערות שוליים
------------

1. ↑  ‘World’s largest’ bus depot now in city, courtesy DTC
**כיכר מקדוניה** (במקדונית: **Плоштад Македонија**) היא הכיכר המרכזית של סקופיה, בירת מקדוניה הצפונית. הכיכר נבנתה בין 1920 ו-1940. מבחינה עירונית, היו בכיכר מספר מבנים חשובים כמו: הבנק הלאומי, בית הקצינים, ארמון ריסטיק וארמון מזורה.

לכיכר לא היה שם רשמי, עד להצטרפותה של מקדוניה הצפונית ליוגוסלביה, אז שמה שונה לכיכר "מרשל טיטו".

הכיכר של היום היא אחת מ-3 הכיכרות שנמצאות מצד הדרומי של הנהר וארדאר. עד לרעידת האדמה ב-1963, נוספו בכיכר שני בניינים חשובים: בית הכלבו וארמון פליסטר. לאחר רעידת האדמה, באופן רשמי ומבחינת התוכן, המצב שונה, והתרושש.

הכיכר משמשת בדרך כלל לקיום מספר אירועים תרבותיים, פוליטיים ואחרים. הנשיא, קירו גליגורוב, הכריז בכיכר על עצמאותה של מקדוניה הצפונית והיפרדותה מיוגוסלביה ב-1991.

ב-2007 הודיעה ממשלת מקדוניה הצפונית על תוכניות לשחזר את בית הקצינים, את מבצר סקופיה ואת הכיכר עצמה, שכן כמעט כל המבנים נהרסו לאחר רעידת האדמה שהתרחשה בסקופיה ב-1963.

ב-2011, במסגרת סקופיה 2014, נבנתה ונפתחה מזרקה, שהיא משמשת גם כאנדרטה לזכר אלכסנדר מוקדון, בשם "הלוחם על סוס". בנוסף, הוכרזו מספר אנדרטאות נוספות הקשורות להיסטוריה ולתרבות (אנ') של העם המקדוני. בנוסף, אנדרטה לזכר סמואיל, שליט בולגריה (מק') נמצאת בכיכר.

גלריה
-----

* תחריט המתאר את שטח הכיכר של ימינו וסביבתה ב-1594.תחריט המתאר את שטח הכיכר של ימינו וסביבתה ב-1594.
* נוף לכיכרנוף לכיכר
* נוף לכיכר, לפני רעידת האדמה ב-1963.נוף לכיכר, לפני רעידת האדמה ב-1963.

קישורים חיצוניים
----------------

ויקישיתוף מדיה וקבצים בנושא **כיכר מקדוניה** בוויקישיתוף

הערות שוליים
------------

1. ↑  Влада на Република Македонија
2. ↑  Дневник
3. ↑  , Сител Телевизија (במקדונית)
זחל
**רפרף מסורטט** (שם מדעי: ***Hyles livornica***) הוא מין של רפרף.

מאפיינים
--------

לרפרף המסורטט מוטת הכנפיים של כ-70 מילימטרים ואורך גופו כ-40 מילימטרים. הכנפיים הקדמיות חומות, כשבמרכזן נמשך פס אפור, ומשני צדיו עורקים לבנים-אפורים. מ"סרטוט" זה שעל כנפיו נגזר שמו. הכנפיים האחוריות וורודות במרכזן ויש להן כתם לבן בבסיס. פסים חומים כהים מסורטטים על גבי השפה הקדמית והאחורית של הכנפיים האחוריות. על חזה הרפרף המסורטט ערוכות ציציות שיער לבן. הבטן חומה ועליה פסים שחורים-לבנים.

הרפרף המסורטט הוא רפרף נודד, והדור המתפתח בצפון אפריקה נודד באביב לכל אירופה, עד לסיביר.

נקבת הרפרף המסורטט מטילה את ביציה על עלי גפן, חומעה, עירית, אמיך, ארכובית, דבקה ולוע הארי. הביצים עגלגלות בצורתן, בעלות צבע ירוק בהיר ומידותיהן 1.5X1.2 מילימטרים.

לאחר 4–5 ימים בוקעים הזחלים מן הביצים. אורכם לפני ההתגלמות בין 7 ל-9 סנטימטרים ורוחבם כסנטימטר אחד. הצבעים משתנים מזחל לזחל:

* הצבע היסודי ירוק, הראש אדום ולאורך הגב עובר קו לבן עם עיגולים שחורים. בצדי הגוף הצהבהבים יש קו לבן עם עיגול אדום בכל פרק. פרק החזה הראשון אדום, עטור במסגרת שחורה ו"בטן" הפרק (החלק התחתי) לבנבנה. ה"קרן", או הזנב, אורכה כסנטימטר אחד, היא אדמדמה והקצה שלה שחור עם זיזים שחורים קצרים. הרגליים האמיתיות שחורות, והרגליים המדומות (מעין בליטות חסרות פרקים מגוף הזחל שהוא נעזר בהן בתזוזתו) לבנבנות עם קו אורך שחור. הגוף גלילי וקצהו הקדמי צר יותר משאר הגוף. פתחי הטרכאות צהבהבים.
* דומה לדגם הראשון, פרט לתכונות הבאות: צבע יסוד ירוק-צהבהב. בפרק החזה השני יש שני פסים לבנים. קו בצבע קרם עובר לאורך הגוף, ומשני צדיו, מפרק החזה השלישי והלאה, שני כתמים לבנים עטורים בצבע חום-שחור.
* צבע יסודי שחור עם נקודות צהובות. הראש שחור עם קו רוחב צהוב. הרגליים האמיתיות שחורות והרגליים המדומות בצבע קרם עם קו חיצוני שחור. מעל כל הרגליים עובר קו אורך צהוב עם כתם אדמדם בכל פרק. מעל לקו זה נמשך קו נוסף בצבע צהוב עם כתמים אדמדמים, בערך אחד בכל פרק (מדי פעם פחות). ה"קרן" חומה בהירה, ויש לה קצה שחור עם זיזים שחורים. פתחי הטרכאות חומים בהירים.

רבים מהזחלים מותקפים על ידי טפילים, בעיקר זבובים ממשפחת הזריזבוביים, שזחליהם מתפתחים בזחלי הרפרף המסורטט ופרוקי-רגליים אחרים. לאחר כשלושה שבועות של אכילת עלים, הזחלים מתחפרים בשכבת האדמה העליונה, ובונים עריסה על ידי הדבקת גרגרי אדמה ועלים בעזרת טווית קורים דלילים. אחרי 3–4 ימים הזחלים מתגלמים. אורך הגולם 4-4.5 סנטימטרים ורוחבו כסנטימטר אחד, והוא בצבע חום בהיר. תקופת הגולם נמשכת כארבעה שבועות עד חודשיים ואפילו יותר.

תקופת ההתפחות הכוללת (מביצה עד בוגר) אורכת בין 45 ל-55 ימים ולעיתים אף יותר.

תפוצה: כל הארץ, הבוגרים נצפים באביב עד ראשית הקיץ.

קישורים חיצוניים
----------------

ויקישיתוף מדיה וקבצים בנושא **רפרף מסורטט** בוויקישיתוף
* רפרף מסורטט, באתר NCBI (באנגלית)
* רפרף מסורטט, בבסיס הנתונים ARKive (באנגלית)
* רפרף מסורטט, באתר האנציקלופדיה של החיים (באנגלית)
* רפרף מסורטט, באתר GBIF (באנגלית)
**OpenSCAD** היא תוכנת שרטוט חופשית ליצירת מודלים תלת ממדים מוצקים ולאנימציה של חלקים נעים. תוכנה זו אינה סימולטור מכני וחוקי הפיזיקה לא ממודלים בה. לדוגמה: גלגל שיניים אחד יכול להיבלע בגלגל שיניים אחר.

התוכנה זמינה עבור מערכות הפעלה Microsoft Windows, macOS, ומערכות לינוקס. ניתן להפיק בה קובצי ייצור המוכרים במדפסות תלת מימד.

OpenSCAD היא תוכנה מודולרית. ניתן לערוך רכיבי מכונה בקבצים נפרדים ואז לייבא אותם לקובץ אחד בו נקבל מכלול. ניתן לייבא מכלולים מקבצים נפרדים לקובץ אחד בו נקבל מכונה שלמה. שינוי באחד הרכיבים יתממש מייד בכל המכלולים המייבאים אותו ובמכונה השלמה שתייבא מכלולים אלה.

שימושיות
--------

בשונה מתוכנות צייר, שרטוט, ותוכנות עריכה רבות, אופן יצירת המודל אינו מתבצע על ידי מתיחת קווים באמצעות סמן העכבר אלה באמצעות כתיבת קוד תכנות בשפת תיאור טקסטואלית.

חלון התוכנה מכיל שני חלקים עיקריים:

1. **הקלט** - תיבת הטקסט. שבה נכתב סקריפט (קוד תכנות) בשפת תיאור טקטואלית המתאימה לתוכנה. עורך זה מכיל עזרים לתקינות הקוד כגון סימון שגיאות וצביעת מילים שמורות.
2. **הפלט** - תמונת המודל שבו מתקבלת תמונת תלת ממדית של המודול. באמצעות העכבר ניתן לסובב, לשנות מרחק מתצוגה, ולהזיז את התצוגה לאזורים במודל.

קישורים חיצוניים
----------------

ויקישיתוף מדיה וקבצים בנושא **OpenSCAD** בוויקישיתוף
* 

* אתר האינטרנט הרשמי של OpenSCAD (באנגלית)
* OpenSCAD, ברשת החברתית אקס (טוויטר)

* OpenSCAD, הבלוג הרשמי